Huber skrev værket ''De jure civitatis libri tres'', udgivet første gang i 1672 og siden i en revideret udgave i 1694. Huber anså [[krigsfangenskab]], domfældelse, frivillig afståelse af sin frihed samt fødsel som barn af en kvindelig slave som gyldige grunde til [[slaveri]]. Værket regnes som et dokument over overgangstiden fra [[skolastik]] til et demokratisk retssystem, der hviler på menneskers frie vilje. Hubers anskuelser over [[folkesuverænitet]]en førte ham til en teori om indskrænket statsstyrelse vendt imod tidens absolutisme. Foruden dette værk blev han internationalt kendt for sine studier i [[romersk ret]]. I Nederland blev han tillige kendt for sit værk ''Heedensdaegse Rechtsgeleertheyt soo elders, als in Friesland gebruikelijk''<ref>[http://objects.library.uu.nl/reader/index.php?obj=1874-190311&lan=en#page//14/52/11/145211384353913689204808118502769738878.jpg/mode/1up ''Heedendaegse rechts-geleertheyt, soo elders, als in Frieslandt gebruikelijk'' 1 online]<br /> [http://objects.library.uu.nl/reader/index.php?obj=1874-190312&lan=en#page//12/54/16/125416763261381086571851236220775521343.jpg/mode/1up ''Heedendaegse rechts-geleertheyt, soo elders, als in Frieslandt gebruikelijk'' 2 online]</ref>, udgivet 1686, genudgivet 1786. Heri gav han en komplet oversigt over retsvæsenet i Friesland på sin tid.
Universiteter Undervisning